EkBass/fiwiki-20250220-pages-articles huggingface dataset:
Sukupuolierottelu

Sukupuolierottelu tarkoittaa miesten ja naisten pitämistä toisistaan erillään, tai toisen sukupuolen poissulkemista.Cohen, s. 509–510. Yhdysvaltalainen tutkija David S. Cohen jakaa Yhdysvalloissa harjoitettavan sukupuolierottelun neljään tyyppiin. Pakollinen sukupuolierottelu on laissa määrättyä, ja se voi koskea julkisia tai yksityisiä paikkoja. Hallinnollinen sukupuolierottelu on myös virallista, mutta se ei perustu lakiin. Salliva sukupuolierottelu tarkoittaa sellaista erottelua, jonka laki nimenomaisesti sallii tietyssä yhteydessä. Vapaaehtoista sukupuolierottelua harjoittavat ei-viralliset tahot ja ilman lain nimenomaisesti antamaa lupaa.Cohen, s. 514–516. Esimerkkejä nykyisin harjoitettavasta sukupuolierottelusta: * koulutus: poikakoulut ja tyttökoulut * urheilu: naisten omat sarjat * uskonto: jumalanpalvelukset islamissa ja vanhoillisessa juutalaisuudessa, uskonnolliset koulut ym. * järjestöt: miesten ja naisten sekä poikien ja tyttöjen omat järjestöt tai kerhot ym. * WC:t ja pukuhuoneet * vankilat * armeija * kuntoklubit * asuntolat * elokuvanäyttelijöiden palkintokategoriat * kulkuvälineet, kuten naisten omat junanvaunut joissain maissa ==Lähteet== * ===Viitteet=== == Aiheesta muualla == Luokka:Sukupuoli Luokka:Erottelu
Creator Awards Finland

Creator Awards Finland on vuonna 2020 ensimmäisen kerran järjestetty YouTube- aiheinen tapahtuma. Tubettajia palkittiin Helsingin Kulttuuritehdas Korjaamolla järjestetyssä gaalassa 21 kategoriassa, ja tapahtuma näytettiin suorana YouTubessa. Creator Awards Finland -tapahtumassa vuoden vaikuttajana palkittiin Mmiisas. Vuoden parhaaksi esiintyjäksi valittiin Jaakko Parkkali, ja vuoden viihdekanavana palkittiin Iha Just Imus. Vuoden tulokas -kategorian voitti Väinö Mäkelä. == Viitteet == == Aiheesta muualla == * Creator Awards Finlandin kotisivu Luokka:Youtube Suomessa Luokka:Suomen kulttuuritapahtumat
Karvaiset kaverit

Karvaiset kaverit () on TV-Loonlandin sekä Studio B:n tuottama kanadalais-brittiläinen piirrossarja. Se perustuu brittiläisen lastenkirjailijan Kathryn Caven kirjoittamaan ja kuvittaja Chris Ridellin kuvittamaan kirjaan Something Else.Double toon deal for TV-Loonland and ZDF | News | C21Media, c21media.net, viitattu 20.11.2020. (englanniksi) Sarja kertoo Viljamista ja Kärsämistä, jotka asuvat kuvitteellisessa Sateenvarjomaassa (), jossa kuljetaan paikasta toiseen sateenvarjolla lentäen. Suomessa sarjaa on esitetty Yle TV2:lla vuonna 2004. == Sarjan hahmoja == * Viljami (), hieman apinaa muistuttava sininen otus, joka on luonteeltaan siisti. * Kärsämi (), oranssinvärinen otus, jolla on kärsä. Hän on luonteeltaan seikkailunhaluinen, sottaisa ja hassu. Hän myös rakentaa erilaisia keksintöjä. * Niksi, Sateenvarjomaassa asuva kissa, joka kasvattaa uusia sateenvarjoja. * Reima ja Mari, jänispariskunta, jotka pitävät hätävarakauppaa Sateenvarjomaassa. * Raisu, yllä mainittujen tyttölapsi, joka on nimensä mukaan luonteeltaan raisu ja vilkas. * Haikarat, kaksi haikaraa, jotka ovat luonteltaan ylimielisiä ja muita halveksuvia. == Suomenkielinen toteutus == Suomenkielisen jälkiäänityksen suomensi ja ohjasi Annika Rinne.Sarjan lopputekstit == Lähteet == Luokka:2000-vuosikymmenen piirrossarjat Luokka:Kanadalaiset televisiosarjat Luokka:Brittiläiset animaatiosarjat
Dâmbovița (joki)

Dâmbovița on joki Romaniassa. Se on Argeș-joen suurin sivujoki. Se on 286 kilometriä pitkä.https://www.researchgate.net/publication/337185560_Quality_Assessment_of_Some_Freshwater_Resources_Located_in_Bucharest_and_Surrounding_Areas_II_Water_quality_assessment_of_Arges_and_Dambovita_rivers Dâmbovițan piirikunta on ehkä nimetty tämän joen mukaanhttp://radiodor.net/amintiri-despre-noi/istoria-numelor-judetelor-din- romania-id574.html . == Lähteet == Luokka:Romanian joet
Kuolemanmarssi

Kuolemanmarssi on jonkin ihmisryhmän eliminoimistarkoituksessa määrätty marssi, johon miehittäjävalta tai muu hallinto pakottaa ihmisryhmän heidän kansallisuutensa, uskontonsa, kielensä tai kulttuurinsa perusteella. Sodassa marssittamista on käytetty myös sotavankien näännyttämiseen. Historian tunnetuimpia kuolemanmarsseja: * armenialaisten kuolemanmarssi Turkin suorittaman armenialaisten kansanmurhan yhteydessä vuonna 1915 * japanilaisten määräämät amerikkalaisten ja filippiiniläisten kuolemanmarssit Tyynenmeren sodassa vuonna 1942 * natsien määräämät keskitysleirivankien kuolemanmarssit toisen maailmansodan lopulla talvella 1944–1945 ==Lähteet== == Aiheesta muualla == Luokka:Sotarikokset
Vammaisfoorumi

Vammaisfoorumi ry on vuonna 1999 perustettu 29 valtakunnallisen vammaisjärjestön yhteistyöjärjestö. Vammaisfoorumi edustaa Suomen vammaisjärjestöjä kansallisessa ja kansainvälisessä yhteistyössä, erityisesti Euroopan vammaisfoorumissa. Foorumin kotimainen vaikuttamistoiminta keskittyy vammaisten yhdenvertaisen osallistumisen turvaamiseen. == Vaikuttamistyön tavoitteet ja toiminnot == Vammaisfoorumin tavoitteena on vammaisten henkilöiden aseman ja oikeuksien turvaaminen muuttuvassa toimintaympäristössä. Tärkeää on YK:n vammaissopimuksen toimeen­panoon vaikuttaminen aktiivisesti niin, että vammaisten ihmisten osallisuus toteutuu edistäen samalla kestävän kehityksen Agenda 2030 tavoitteita. YK:n vammaissopimuksen toteutumisen seurantamenettelyä kehitetään, johon liittyy tiedon kokoaminen rinnakkaisraportointia varten. Vammaisfoorumi vaikuttaa niin, että yhteiskunnan esteettömyys ja saavutettavuus lisääntyy rakennetussa ympäristössä, tiedonsaannissa, joukkoliikenteessä ja palveluissa. Vammaisten henkilöiden itsenäisen elämän, arjesta selviytymisen ja asumisen kannalta tärkeiden palvelujen saatavuutta ja laatua seurataan ja edistetään. Vammaisfoorumi edistää vammaisten henkilöiden koulutusta, työllisyyttä ja yrittäjyyttä. == Jäsenjärjestöt == * Aivoliitto * Aivovammaliitto * Autismiliitto * Epilepsialiitto * FDUV * Finlands Svenska Handikappförbund * Förbundet Finlands Svenska Synskadade * Harvinaiset-verkosto * Hengityslaitepotilaat * Heta – Henkilökohtaisten Avustajien Työnantajien Liitto * Invalidiliitto * Jaatinen – vammaisperheiden monitoimikeskus * Kehitysvammaisten Tukiliitto * Kehitysvammaliitto * Kuuloliitto * Kuurojen Liitto * Kynnys (järjestö) * Lihastautiliitto * Mielenterveyden keskusliitto * Muistiliitto * Neuroliitto * Näkövammaisten liitto * Sams – Samarbetsförbundet kring funktionshinder * Selkäydinvammaiset Akson * Suomen CP-liitto * Suomen Kuurosokeat * Suomen Polioliitto * Suomen Reumaliitto * Tapaturma- ja Sairausinvalidien Liitto == Lähteet == === Viitteet === Luokka:Suomalaiset potilas- ja vammaisjärjestöt
Guragekielet

Guragekielet ovat Etiopian eteläosassa asuvien guragekansojen puhumien etiopianseemiläisten kielten ryhmä. Gurage on etiopianseemiläisiä kieliä puhuvien kansojen asuttama alue noin 160 kilometriä Addis Abebasta etelään. Se rajoittuu Ison hautavajoaman järviin idässä, Awashjokeen pohjoisessa sekä Gibejokeen lännessä ja lounaassa. Alueen etiopianseemiläiset muodostavat kuušilaisten ja omoottisten kielten puhujien ympäröimän saarekkeen.The Semitic Languages, s. 1220–1221. Nykyään Gurage jakautuu Eteläisten kansojen alueen Guragen ja Silt’en vyöhykkeisiinJazyki mira, s. 17.. Guragen etiopianseemiläiset lienevät muuttaneet alueelle pohjoisesta Etiopian keisarikunnan valloitusten ja asutustoiminnan seurauksena. Vain osa alueen kansoista kutsuu itseään gurageiksi, mutta nimitys on laajentunut koskemaan kaikkia sen asukkaita.The Semitic Languages, s. 1221. Guragekielten puhujia oli vuoden 2007 väestönlaskennan mukaan 2 363 000 henkeä. Aikaisemmin guragekieliä pidettiin saman kielen murteina,Jazyki mira, s. 17–18. mutta nykyään ne katsotaan erillisiksi kieliksi tai niiden murteiksi. Itäguragekielet kuten silt’e ovat lähempänä hararia kun muita guragekieliä, kun taas pohjois- ja länsiguragekielet luetaan ulkoeteläetiopianseemiläisten kielten eri alaryhmiin. Kielten luokittelu on kuitenkin vielä osin epävarmaa. Guragekieliä voidaan pitää myös alueryhmänä, jolla on yhteisiä naapurikielistä lainattuja typologisia piirteitä.The Semitic Languages, s. 1221–1223. Robert Hetzron on luokitellut eteläetiopianseemiläiset kielet seuraavaan tapaan: *ulkoeteläetiopianseemiläiset kielet **n-ryhmä ***gafat (†) ***kistane-dobbi: kistane, dobbi, gälila (†) **tt-ryhmä ***muher ***länsigurage ****mäsqan ****keski- ja ulkolänsigurage *****keskilänsigurage: chaha, ezha, gumär, gura *****ulkolänsigurage: inor, enär, endegeñ, gyeto, mesmes (†) *poikkieteläetiopianseemiläiset kielet **keskiryhmä: amhara, argobba **itäryhmä ***harari ***itägurage: silt’e, wolane, zay.Ristit osoittavat kuolleita kieliä. The Semitic Languages, s. 1222. Guragekielten puhujista suuri osa asuu tai työskentelee alueen ulkopuolella. He osaavat yleensä myös amharaa, oromoa tai muita Etiopian kieliä. Kouluopetuksen kielenä käytetään vain silt’eä, mutta viime aikoina eräillä muillakin guragekielillä on laadittu kirjallisuutta etiopialaista kirjaimistoa soveltaen.The Semitic Languages, s. 1224. ==Lähteet== * * ===Viitteet=== Luokka:Etiopian kielet Luokka:Seemiläiset kielet
Friedrich Theodor Vischer

Friedrich Theodor Vischer, salanimi Mystifizinsky, (30. kesäkuuta 1807 Ludwigsburg, Württemberg – 14. syyskuuta 1887 Gmunden Itävalta-Unkari) oli saksalainen esteetikko. Vischerin poika oli Robert Vischer.Vischer, Friedrich Theodor, Nordisk familjebok 32. 1921 Vischer suunnitteli nuorena ryhtyvänsä taidemaalariksi, mutta joutui valitsemaan teologian ja oli vuodesta 1831 opettajana Maulbronnin luterilaisessa pappisseminaarissa. Hän keskittyi opinnoissaan filosofiaan. Hän luopui pappisurasta 1836 ja sai ylimääräisen estetiikan ja saksalaisen kirjallisuuden professorin viran Tübingenin yliopistosta. Vuosina 1839–1840 ja 1843 hän opiskeli taidetta Italiassa ja Kreikassa. Vakinaisen professorin viran Vischer sai 1844, ja virkaanastujaispuheessaan hän esitteli panteistisia näkemyksiään. Kirkollinen väki arvosteli häntä siitä niin voimakkaasti, että hänet hyllytettiin kahdeksi vuodeksi. Laajan teoksensa Æstethik oder Wissenschaft des Schönen (1846–1857) ansiosta Vischer oli hegeliläisyyden ja koko aikakauden merkittävimpiä esteetikkoja. Vischer valittiin 1848 maltillisen vasemmiston jäsenenä Saksan parlamenttiin Frankfurt am Mainiin, ja hän oli yksi niistä, jotka parlamentin hajottuakin 1849 jatkoivat istuntoja Stuttgartissa. Hän joutui kireisiin väleihin hallituksen kanssa ja otti siksi 1855 professuurin Polytechnikumissa Zürichissä. Hän palasi 1866 Tübingenin yliopistoon, ja lisäksi hän luennoi kesäaikaan polyteknikumissa Stuttgartissa. Vischer sai 1870 henkilökohtaisen aatelisarvon, ja 1877 hän erosi professorinvirasta. Vischerin kuoleman jälkeen hänen poikansa Robert Vischer julkaisi kaksi sarjaa Vorträge (1898–1903), joihin sisältyät Das schöne und die Kunst, Zur Einführung in die Ästhetik sekä Shakespearevorträge. == Teokset (valikoima) == * Über das Erhabene und Komische, 1837 * Kritische Gänge, 1844 * Faust. Der Tragödie 3. Theil, 1862 (salanimellä Mystifizinsky, satiiri Goethen "Faustin" toisen osan selityksistä) * Epigramme aus Baden-Baden, 1867, anonyymisti * Mode und Cynismus, 1878 * Auch Einer. Eine Reisebekanntschaft, 1879 * Lyrische Gänge, 1882 * Das Symbol, 1887 == Lähteet == ==Aiheesta muualla== Luokka:Saksalaiset kirjallisuustieteilijät Luokka:Hegeliläiset filosofit Luokka:Saksalaiset professorit Luokka:Vuonna 1807 syntyneet Luokka:Vuonna 1887 kuolleet
The Divide (elokuva)

The Divide on vuonna 2011 ensi-iltansa saanut Xavier Gensin ohjaama yhdysvaltalainen kauhu- ja tieteiselokuva jonka tapahtumat sijoittuvat New Yorkiin, Fifth Avenue ja 29th Streetin kulmassa sijaitsevaan asuinkerrostalon kellariin jonne asukkaat ovat paenneet ydiniskua. == Juoni == New York joutuu yllättävän ydiniskun kohteeksi, ja Fifth Avenue ja 29th Streetin kulmassa sijaitsevaan asuinkerrostalon asukkaat pakenevat kellariin, joka on sen isännöitsijän Mickeyn (Michael Biehn) hallinnassa. Viikkojen kuluttua kellarissa olevien asukkaiden tarvikkeet, ruoka- ja vesivarastot alkavat loppumaan, ja he muodostavat keskenään joukkoja jotka kääntyvät toisiaan vastaan. == Näyttelijät == Lähde: Viitattu 21.8.2021. == Lähteet == == Aiheesta muualla == * * Luokka:Vuoden 2011 saksalaiset elokuvat Luokka:Vuoden 2011 yhdysvaltalaiset elokuvat Luokka:Yhdysvaltalaiset tieteiskauhuelokuvat Luokka:Post-apocalypse-elokuvat Luokka:Yhdysvaltalaiset katastrofielokuvat
Humanitaarinen interventio

Humanitaarinen interventio tarkoittaa valtion asevoimien tunkeutumista toisen valtion alueelle, jotta siellä tapahtuvat vakavat ihmisoikeuksien loukkaukset saataisiin estettyä. Humanitaarisessa interventiossa ihmisyksilöiden oikeuksilla perustellaan valtion suvereniteetin loukkaus. Humanitaarisia interventioita tai sellaisiksi väitettyjä ovat olleet esimerkiksi: * Intian interventio Bangladeshin sodassa 1971 * Vietnamin interventio Kambodžassa 1978 punaisten khmerien syrjäyttämiseksi * Tansanian interventio Ugandassa 1979 Idi Aminin syrjäyttämiseksi * Naton pommitukset Jugoslaviassa 1999 * Afganistanin miehitys 2001 * Irakin sota 2003–2011 * sotilasinterventio Libyassa 2011 Humanitaarisia interventioita on arvosteltu muun muassa "liberaaliksi imperialismiksi", länsimaisten oikeuskäsitysten pakottamiseksi muihin kulttuureihin sekä geopoliittisista tai taloudellisista motiiveista. Arvostelijat ovat huomauttaneet, että humanitaarista interventiota ei suoritettu Ruandan kansanmurhan estämiseksi, koska siitä ei olisi ollut kenellekään poliittista tai taloudellista hyötyä. ==Katso myös== * Suojeluvastuun periaate ==Lähteet== Luokka:Kansainvälinen politiikka Luokka:Ihmisoikeudet
David Foster Wallace (kirja)

David Foster Wallace () on The New Yorker -lehden toimittajan D. T. Maxin kirjoittama elämäkerta yhdysvaltalaisesta kulttikirjailijasta David Foster Wallacesta. Alkuteos on ilmestynyt 2012. Kirjan on suomentanut Heikki Karjalainen, ja suomennoksen on julkaissut vuonna 2020 Siltala. Elämäkerrassa Max kuvaa myös Wallacen teoksen Päättymätön riemu syntyprosessia. Kirjasta on jätetty pois alkuteoksessa olevat viitteet ja lähteet. ==Arviot== Kyösti Niemelä kiittää arviossaan Helsingin Sanomissa D. T. Maxin elämäkertaa erinomaiseksi. Max pääsee hänen mukaansa Wallacen pään sisään hyödyntämällä etenkin tämän Don DeLillon ja Jonathan Franzenin kanssa käymää kirjeenvaihtoa. The Guardianin Benjamin Markovits luonnehti yleisellä tasolla kirjailijaelämäkertojen ongelmaksi, että kirjailijat osaavat analysoida itseään paremmin kuin elämäkerran kirjoittajat. Max ratkaisee ongelman tutkimalla Wallacen omia kirjoituksia, etenkin Päättymätöntä riemua, selvittääkseen Wallacen mielentilaa. Menetelmällä saa todellisemman kuvan Wallacesta, ja samalla se valottaa paremmin Wallacen teosta, Markovits kirjoittaa. Markovits kiittää Maxia siitä, että tämä on onnistunut välttämään tunnesuhteen, ihailun ja vihan, luomista kohteeseensa, mikä ei välttämättä ole ollut helppoa. ==Lähteet== ==Aiheesta muualla== * Teos kustantajan sivulla Luokka:Vuoden 2012 kirjat Luokka:Elämäkerrat ja muistelmat Luokka:Yhdysvaltalaiset tietokirjat‎
Barrow-in-Furness

Barrow-in-Furness on noin asukkaanBarrow-in-Furness Citypopulation.de satamakaupunki ja asukkaanBorough of Barrow-in-Furness Citypopulation.de hallintopiiri Cumbriassa Englannin luoteiskolkassa, lähellä Skotlannin rajaa. ==Maantiede== Kaupunki sijaitsee Furnessin niemimaan merenpuoleisella rannikolla, Duddon-joen suiston ja Morecambenlahden välissä. Kapea Irlanninmeren salmi erottaa pitkän ja alavan Walneyn saaren niemestä, tarjoten suojaa kaupungin laajoille telakoille.Barrow-in-Furness Encyclopedia Britannica ==Historia== Barrow-in-Furness oli keskiajalla paikallisen luostarin yhteydesä oleva pikkukylä, ja pysyi vähäpätöisenä aina teollistumiseen asti. Kaupunki alkoi kehittyä voimakkaasti 1840-luvulla, jolloin kaupunkiin perustettiin rautatehtaita, jotka käyttivät hyvänlaatuista paikallista malmia ja Penniinien takaa rautateitse tuotua koksia. Rautateollisuutta seurasi terästeollisuus, mutta laivanrakennus ja laivojen huolto ohittivat sen pian paikallisen talouden vetureina.Barrow-in-Furness Encyclopedia Britannica Barrowsta tuli 1900-luvulla huomattava Kuninkaallisen laivaston sotalaivojen tuotantokeskus, joka oli tunnettu sukellusveneiden tuotannosta. Rauta- ja terästeollisuus kuihtui pois toisen maailmansodan jälkeen, jolloin Vickersin telakoista tuli kaupungin tärkein työnantaja. Kylmän sodan päätyttyä sotalaivojen tuotanto ja huolto taantuivat, mikä nosti työttömyyden korkeaksi. Tästä huolimatta BAE Systemsin telakka jatkaa toimintaansa, ja on Yhdistyneen kuningaskunnan suurin työntekijöiden määrällä ( v. 2020) mitattuna. Kaupungin edustalle on rakennettu viime vuosina suuria määriä tuulivoimaloita, ja Walneyn saarella oleva tuulivoimapuisto on maailman suurimpia.Walney £1bn offshore wind farm is world's largest BBC News, 6.9.2018. == Lähteet == ==Aiheesta muualla== Luokka:Asutut paikat Cumbriassa Luokka:Cumbrian hallinnolliset alueet Luokka:Englannin hallintopiirit
Adolfo Ruiz Cortines

Adolfo Ruiz Cortines (30. joulukuuta 1889 Veracruz – 3. joulukuuta 1973 México) oli meksikolainen poliitikko, joka toimi maansa presidenttinä 1952–1958. Hänen keskeisiä arvojaan olivat kohtuus ja yhtenäisyys. Hänen kaudellaan Meksikon taloudella meni hyvin, osittain vastikään löydettyjen öljy- ja maakaasuvarojen ansiosta. Hän palautti kansalaisten luottamuksen poliittiseen järjestelmään ja toi maahan ennennäkemättömän yhtenäisyyden. ==Lähteet== == Aiheesta muualla == Luokka:Meksikon presidentit Luokka:Vuonna 1889 syntyneet Luokka:Vuonna 1973 kuolleet
August Reinhold von Willebrand

August Reinhold von Willebrand (21. heinäkuuta 1829 Ulvila – 1. kesäkuuta 1896 Helsinki) oli suomalainen juristi ja virka- ja valtiopäivämies. Willebrandin vanhemmat olivat tilanomistaja, kapteeni Gustaf Jakob von Willebrand ja Lovisa Charlotta Frenckell ja puoliso vuodesta 1864 Viktoria Fahler (k. 1919). Von Willebrand tuli ylioppilaaksi 1849 ja suoritti tuomarintutkinnon ja kameraalitutkinnon 1854. Hän oli Turun hovioikeuden ylimääräinen notaari ja senaatin talousosaston ylimääräinen kamarikirjuri vuodesta 1854 ja valtiovaraintoimituskunnan kopisti vuodesta 1858 ja kanslisti vuodesta 1863. Uudenkaupungin tullinhoitaja hänestä tuli 1865 ja Turun vt. tullinhoitaja 1871. Von Willebrand oli läntisen tullipiirin piiripäällikkö 1876–1881, Porin tullinhoitaja vuodesta 1881, Turun vuodesta 1887 ja Helsingin vuodesta 1892. Samalla hän toimi päätullijohtokunnan asessorina vuodesta 1881. Von Willebrand oli aatelissäädyssä edustaja valtiopäivillä 1863–1864, 1877–1878 ja 1894.Yrjö Kotivuori, Ylioppilasmatrikkeli 1640–1852: August Reinhold von Willebrand. Verkkojulkaisu 2005. Viitattu 20.11.2020. Turun kunnallispormestari Reinhold Alexander von Willebrand ja tullinhoitaja August von Willebrand olivat August Reinhold von Willebrandin poikia. ==Lähteet== Luokka: Suomalaiset juristit Luokka: Suomen suuriruhtinaskunnan virkamiehet Luokka: Tullivirkamiehet Luokka: Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1829 syntyneet Luokka:Vuonna 1896 kuolleet
Dalsvikin kartano

Dalsvik on historiallinen kartanonpaikka ja entinen kartano Laaksolahden kaupunginosassa itäisessä Espoossa Pitkäjärven rannalla. Sen päärakennus purettiin 1970-luvulla.Härö, s. 250–251 == Historia == Dalsvikin kantatila sijaitsi alun perin Pitkäjärven länsirannalla ja se kuului Gammelgårdin kylään. Kantatilan nimi oli Sveins, sen ensimmäinen tunnettu omistaja oli Per Mårtensson vuodelta 1540. Seuraavalla vuosisadalla Sveinsin tila oli tarpeeksi varakas ratsupalveluksen suorittamiseen. Vuonna 1682 Sveinsistä tehtiin vakituinen ratsutila. Isonjaon aikana kartano siirrettiin Pitkäjärven itärannalle. Uudella paikalla oli vanhastaan Dalsvikin rakuunatorppa, jonka nimi siirtyi ratsutilalle. Dalsvikista liitettiin puolet Kilon kartanoon 1823. Dalsvikissa asui 1840-luvulla Aurora Karamzinin sisar Emilie Musin-Puškin, jonka kuoltua 1846 Dalsvik liitettiin Träskändan kartanoon. Vuosina 1867–1902 kartanon päärakennus toimi vanhainkotina. Vuonna 1906 Dalsvikin osti pankinjohtaja Henrik Kihlman, joka kehitti siitä edistyneen maanviljelystilan. Dalsvik myytiin pankille 1950-luvulla ja 1960-luvulla sen maille alettiin rakentaa lähiötä, joka sai nimekseen Lähderanta. Dalsvikin uusi, 1840-luvulla rakennettu goottilaisvaikutteinen päärakennus on purettu. Myös vanha päärakennus on purettu. Talousrakennuksista on säilynyt harmaakivinavetan ulkoseinä osana monitoimitaloa. Dalsvikin villiintyneessä puistossa on vanhan huvimajan ja näköalatornin rauniot. Kartanon puutarhurin talo oli pitkään Espoon kaupungin omistuksessa, kunnes partiolippukunta Pitkäjärven Vaeltajat osti sen vuonna 2023. Sveinsin mailla Pitkäjärven itärannalla on ollut kalkkikivilouhos, joka oli jo 1600-luvulla iäkäs. Sen alkuvaiheiden on oletettu liittyneen Espoon keskiaikaisen kivikirkon rakentamiseen, ja sieltä on viety kalkkia kenties myös Suomenlinnan rakentamiseen. Louhoksen laajamittainen käyttö lienee hiipunut 1800-luvun puolivälissä. Päälouhoksen läheiset pienet louhokset jäivät 1900-luvulla uuden asutuksen alle. Kaivosmies Josef Hammar löysi Sveinsin metsästä rautamalmiesiintymän poikansa kanssa 1846. Kilon ja Sveinsin tilojen omistajat valtasivat esiintymän jo samana vuonna. Sveinsin malmi osoittautui köyhäksi, joten kaivostoiminta kesti vain lyhyen ajan. == Lähteet == * === Viitteet === == Aiheesta muualla == *Hagerlund.net: Kadonnut Espoo: Dalsvikin kartano Luokka:Espoon kartanot Luokka:Laaksolahti Luokka:Suomen 1800-luvulla rakennetut rakennukset ja rakennelmat
Nils Otto Nordenskiöld (valtiopäivämies)

Nils Otto Nordenskiöld (19. tammikuuta 1834 Helsinki – 8. helmikuuta 1916 Helsinki) oli suomalainen juristi, tilanomistaja ja moninkertainen valtiopäivämies. Nordenskiöldin vanhemmat olivat vuori-intendentinkonttorin yli-intendentti Nils Nordenskiöld ja Margareta Sofia von Haartman ja puoliso vuodesta 1870 Olga Emilia Estlander (k. 1912). Nordenskiöld tuli ylioppilaaksi 1849 ja suoritti tuomarintutkinnon ja kameraalitutkinnon 1853. Hän oli senaatin ylimääräinen kamarikirjuri 1853, seuraavana vuonna hänestä tuli Turun hovioikeuden ylimääräinen notaari. Tilanomistaja Mäntsälän Frugårdissa Nordenskiöld oli vuoteen 1912. Hän oli aatelissäädyssä edustaja valtiopäivillä 1863–1864, 1867, 1877–1878, 1882, 1894, 1897 ja 1899.Yrjö Kotivuori, Ylioppilasmatrikkeli 1640–1852: Nils Otto Nordenskiöld. Verkkojulkaisu 2005. Viitattu 20.11.2020. Eläintieteilijä Erik Nordenskiöld oli Nils Otto Nordenskiöldin poika. Hänen veljiään olivat tutkimusmatkailija Adolf Erik Nordenskiöld ja metsänhoitaja, meteorologi Nils Karl Nordenskiöld. ==Lähteet== Luokka: Suomalaiset juristit Luokka: Suomen suuriruhtinaskunnan virkamiehet Luokka: Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1834 syntyneet Luokka:Vuonna 1916 kuolleet
Sincik

Sincik on piirikunta Adıyamanin maakunnassa, Turkissa. Vuonna 2019 Sincikin väkiluku oli 16 855. Sincikin pormestarina vuodesta 2014 on toiminut Mehmet Korkut. == Lähteet == == Aiheesta muualla == * Piirikunnan kotisivut Luokka:Adıyamanin maakunnan piirikunnat
Mawlynnong

Mawlynnong on Intian Meghalayan osavaltiossa sijaitseva kylä, jossa oli Intian vuoden 2011 väestönlaskennan aikaan 414 asukasta 77 talossa. Kylä on kuuluisa puhtaudestaan, joka on toiminut sen turistivalttina. Kylä sai ensimmäisen kerran tunnustusta puhtaudestaan vuonna 2004, kun Discover Intia -lehti kirjoitti sen olevan mahdollisesti Intian puhtain kylä. Vuonna 2000 kylä sai yhteyden ulkomaailmaan, kun sinne rakennutettiin tie. Valtaosa kylän asukkaista on khaseja, jotka ovat uskonnoltaan kristittyjä. Mawlynnongissa on kolme kirkkoa, joista vanhin on yli 100 vuotta vanha Epifanian kirkko. Kylän khasiväestön maanomistusoikeutta suojelee laki vuodelta 1971, joka rajoittaa maan myyntiä heimoihin kuuluvilta ulkopuolisille. Lain vuoksi ulkopuoliset yrittäjät eivät pysty perustamaan hotelleja, minkä vuoksi kylän turismi nojaa paikallisten itse vuokraamiin huoneisiin. Intian pääministeri Narendra Modi mainitsi kylän kuukausittaisessa radio-ohjelmassaan vuonna 2015 esimerkkinä koko maalle. India Today -lehti palkitsi kylän vuonna 2017 osana Modin Swachh Bharat Abhiyan -puhtauskampanjaa. == Kuvia == Tiedosto:Church_of_the_Epiphany,_Mawlynnong.jpg|Epifanian kirkko Tiedosto:Traditional_house_at_Mawlynnong,_Meghalaya,_India.jpg|Perinteinen asuinrakennus Tiedosto:Living_Root_Bridge.jpg|Puunjuurisilta Tiedosto:Mawllynong_(7159002829).jpg|Katukuvaa == Lähteet == == Aiheesta muualla == Luokka:Meghalaya Luokka:Intian kylät
Thomas Hardy Chamberlain

Thomas Hardy Chamberlain (1822 - 16\. lokakuuta 1879 Isleworth) oli brittiläinen upseeri. Hän oli amiraali William Charles Chamberlainin, sotamarsalkka Neville Bowles Chamberlainin ja kenraalimajuri Crawford Chamberlainin nuorempi veli. Hän palveli 37-vuotisen uransa aikana Intiassa ja yleni Brittiläisen Intian armeijan Bengalin haarassa kenraalimajuriksi asti. == Lähteet == Luokka:Brittiläiset kenraalit Luokka:Vuonna 1822 syntyneet Luokka:Vuonna 1879 kuolleet
Miguel Alemán Valdés

Miguel Alemán Valdés (29. syyskuuta 1900 – 14. toukokuuta 1983) oli meksikolainen poliitikko, joka toimi maansa presidenttinä 1946–1952. Hän oli tässä virassa ensimmäinen koko kauden hallinnut siviili lukuisien Meksikon vallankumouksen kenraalien jälkeen. Hänen kautensa muistetaan useista nuorista poliitikoista korkeissa tehtävissä, mutta myös korkean tason korruptiosta. ==Lähteet== == Aiheesta muualla == Luokka:Meksikon presidentit Luokka:Vuonna 1900 syntyneet Luokka:Vuonna 1983 kuolleet
Taigasananjalka

Taigasananjalka eli sananjalka (Pteridium pinetorum) on metsissä kasvava, isokokoinen saniainen. Sananjalka on myrkyllinen kasviRetkeilykasvio 1998, s. 47.. Sananjalka on saanut suomenkielisen nimensä juurakon poikkileikkauspinnan kirjoitusta muistuttavasta kuviosta. Keväällä sananjalan nuoret lehtiversot näyttävät nyrkkiin puristuneilta ihmiskäsiltä, ja siksi sananjalkaa on kutsuttu myös kuolleenkouraksi.Tampereen luontopolut: Tohloppi. Tampereen kaupunki, Ympäristövalvonnan julkaisuja 8/2004. Viitattu 25.9.2011. == Ulkonäkö ja koko == Sananjalan maavarsi on vaakasuora ja levittäytyy laajalle. Siitä kohoaa yksittäin kolmiomaisia lehtiä, joiden ruodit ovat 30–150 cm pitkiä. Lehden lapa on 25–60 cm pitkä, kova, alta karvainen ja päältä kalju. Lehdet ovat kaksi tai kolme kertaa parilehdykkäisiä. Pikkulehdykät ovat liuskaisia, liuskat ehytlaitaisia. Itiöpesäkeryhmät ovat sananjalalla harvinaisia. Niiden esiintyessä ne ovat yhtäjaksoisena rivinä taakäänteisen lehtilaidan suojassa. Suomessa sananjalan itiöt kypsyvät heinä-elokuussa. Laji on hyvin hallanarka, ja lehdet kuihtuvat syksyllä heti yöpakkasten jälkeen.Ålands flora 2010, s. 94. == Levinneisyys == Taigasananjalkaa tavataan Suomessa, Ruotsissa, Norjassa, Tanskassa, Saksassa, Virossa, Valko-Venäjällä, Skotlannissa ja Venäjällä. Suomessa sananjalkaa voi tavata Etelä-Lappia myöten. Laji on erittäin yleinen Etelä- ja Itä-Suomessa sekä Keski-Suomen eteläosissa. Pohjoisempana laji nopeasti harvinaistuu ja esiintyminen muuttuu satunnaiseksi.Lampinen, R. & Lahti, T. 2011: Kasviatlas 2010: Sananjalan levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 25.9.2011. == Elinympäristö == Laajoja kasvustoja muodostava sananjalka kasvaa tuoreissa ja kuivahkoissa, harvapuustoisissa metsissä, kulo- ja hakkuuaukioilla, tien- ja radanvarsilla sekä rehevissä purokorvissa. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Ålands flora. Toim. Hæggström, Carl- Adam & Hæggström, Eeva. Toinen laajennettu painos. Ekenäs Tryckeri, Ekenäs 2010. === Viitteet === == Aiheesta muualla == * Kasviatlas 2022: Taigasananjalan (Pteridium aquilinum subsp. pinetorum) levinneisyys Suomessa. * Pohjolan kasvien pauloissa: Pteridium aquilinum subsp. pinetorum – (metsä)sananjalka subsp. taigasananjalka * Pinkka – Lajintuntemuksen oppimisympäristö: Taigasananjalka (Pteridium aquilinum subsp. pinetorum) * Valokki – nettikasvio: Sananjalka (Pteridium aquilinum) Luokka:Tesmasaniaiskasvit Luokka:Myrkylliset kasvit Luokka:Seulonnan keskeiset artikkelit
Kommunistinen puolue (Ruotsi)

Kommunistinen puolue (, lyh. K) on vuonna 1970 perustettu Ruotsissa toimiva kommunistinen puolue. Vuoden 2018 kunnallisvaaleissa puolue sai neljä valtuutettua, mutta valtiopäivävaaleihin se ei ole osallistunut vuoden 1973 jälkeen. Kommunistisen puolueen nuorisojärjestö on Revolutionär Kommunistisk Ungdom (Vallankumouksellinen kommunistinen nuoriso). Puolueen äänenkannattaja on viikoittain ilmestyvä Proletären. Lisäksi Kommunistisella puolueella on Karlshamnissa toimiva kirjakauppa Röda stjärnan. == Historia == Kommunistinen puolue sai alkunsa 1960-luvun jälkipuoliskolla, kun vuonna 1917 perustetusta Ruotsin kommunistisesta puolueesta irtaantui maolainen Kommunistiska Förbundet Marxist-Leninisterna (KMFL). Se puolestaan jakaantui 1970, jolloin opiskelijoiden johtamasta KMFL:stä irtaantui työläistaustainen radikaali oppositioryhmä Kommunistiska Förbundet Marxist-Leninisterna (revolutionärerna) eli KMFL(r). Vuonna 1977 KMFL(r) vaihtoi nimekseen Kommunistiska Partiet Marxist-Leninisterna (revolutionärerna) eli KPML(r), ja nykyinen nimi otettiin käyttöön 2005. Puolueen pitkäaikainen puheenjohtaja oli Frank Baude, joka toimi tehtävässä vuodet 1970–1998. Tunnettuja kannattajia ovat olleet muun muassa näyttelijä Sven Wollter, laulaja Fred Åkerström sekä kirjailijat Maja Ekelöf ja Sven Wernström. == Lähteet == == Aiheesta muualla == Luokka:Ruotsin puolueet Luokka:Kommunistiset puolueet
Pont Notre-Dame

thumb|upright=1.35|Pont Notre-Dame Pont Notre-Dame on Pariisin keskustassa sijaitseva silta, joka ylittää Seinejoen pohjoisen haaran Île de la Citén saaren kohdalla. Sillan eteläpää on Île de la Citéllä Hôtel-Dieu-sairaalan ja Place Louis Lépine -kukkatorin lähellä. Sillan pohjoispäästä alkaa Rue Saint- Martin -katu. Samassa katulinjassa Île de la Citén eteläpuolella on Petit- Pont-silta. Siltoja yhdistää saaren poikki kulkeva katu Rue de la Cité. Pont Notre-Damen pituus on 106 metriä ja leveys 20 metriä. Molemmissa päissä on kiviset siltaholvit ja niiden väliin jää teräksinen kaarisilta, jonka jänneväli on 60 metriä. Silta rakennettiin vuonna 1853 viisiaukkoiseksi holvisillaksi, mutta vesiliikenteen turvallisuuden lisäämiseksi kolme keskimmäistä holvia korvattiin vuonna 1919 valmistuneella teräskaarisillalla, jonka suunnitteli insinööri Jean Résal. Siltaholvien perustukset ovat peräisen paikalle vuonna 1514 valmistuneesta ensimmäisestä kivisillasta, jonka suunnitteli arkkitehti Giovanni Giocondo (Jean Joconde). Le pont Notre Dame - Paris 4e Paris1900. Viitattu 21.11.2020. Pont Notre-Damen paikalla oli yksi Pariisin ensimmäisistä silloista, roomalaisajalla valmistunut puusilta. Normannit tuhosivat sillan 800-luvulla. Uudelleenrakentamisen jälkeen sitä kutsuttiin nimillä Grand Pont (”iso silta”) ja Pont de la Planche-Mibray. Nykyisen nimensä se sai vuonna 1413.pont Notre-Dame (4ème arrondissement) Les rues de paris. Viitattu 21.11.2020. ==Lähteet== ==Aiheesta muualla== Luokka:Pariisin sillat Luokka:Ranskan tieliikennesillat
Keiko Kitagawa

Keiko Kitagawa (, 22. elokuuta 1986) on japanilainen näyttelijä ja entinen malli. Hän oli mallina Seventeen-lehdelle ja aloitti näyttelemisen Pretty Guardian Sailor Moon -sarjassa. Mamiya Kyōdai -elokuvan jälkeen hän lopetti mallinuransa keskittyäkseen näyttelemiseen. Hän on esiintynyt useissa elokuvissa ja draamasarjoissa. Vuonna 2016 hän voitti Japanese Television Academy Award -palkinnon parhaana näyttelijänä sarjasta Ie Uru Onna. == Aiheesta muualla == * Keiko Kitagawa MyDramalist-sivustolla Luokka:Japanilaiset näyttelijät Luokka:Japanilaiset mallit Luokka:Vuonna 1986 syntyneet Luokka:Elävät henkilöt
Mikael Holmberg

Mikael ”Igge” Holmberg (23. helmikuuta 1966 Maarianhamina – 27. heinäkuuta 2020 Maarianhamina) oli ahvenanmaalainen poliitikko. Ahvenanmaan sosiaalidemokraatteja edustanut Holmberg istui kaksi kautta maakuntapäivillä 2011–2019 ja oli Maarianhaminan kaupunginvaltuuston jäsen vuodesta 2007 lähtien. Vuonna 2017 hän osallistui kansainväliseen Itämeren parlamentaarikkokonferenssiin Ahvenanmaan valtuuskunnassa. Holmberg työskenteli muun muassa viittomakielentulkkina ja kouluavustajana. Poliitikkona hänet tunnettiin provosoivasta tyylistään. Esimerkiksi vuonna 2012 Holmberg sai aikaan kohun Suomessa ja Ruotsissa kutsumalla prinsessa Estelleä loiseksi Facebook-päivityksessään. Keväällä 2019 Holmbergillä diagnosoitiin syöpä, joka myöhemmin todettiin parantumattomaksi. Maaliskuussa 2020 hän kertoi avoimesti terveydentilastaan Ålands Radion haastattelussa. Holberg kuoli 54-vuotiaana heinäkuussa 2020. == Lähteet == Luokka:Ahvenanmaan sosiaalidemokraattien poliitikot Luokka:Maarianhaminan kaupunginvaltuutetut Luokka:Vuonna 1966 syntyneet Luokka:Vuonna 2020 kuolleet
Fenniks

Fenniks ry on Turun yliopistossa suomen kieltä opiskelleiden alumniyhdistys. Se on perustettu vuonna 2013. Fenniks tekee yhteistyötä suomen kielen ainejärjestön Kannan kanssa. == Lähteet == Luokka:Suomalaiset järjestöt Luokka:Turun yliopisto
Antelope Valley

Antelope Valley on laakso Los Angelesin piirikunnan pohjoisosissa ja Kernin piirikunnan eteläosissa. Laakso on osa Mojaven aavikkoa. Se sijaitsee Tehachapin, Sierra Pelonan ja San Gabriel -vuoristojen välissä. Antelope Valley nimettiin hanka-antiloopin mukaan. Laakson tärkeimmät kaupungit ovat Palmdale ja Lancaster. ==Lähteet== ==Aiheesta muualla== Luokka:Kalifornian laaksot Luokka:Los Angelesin piirikunta Luokka:Kernin piirikunta
Juho Hamari

Juho Hamari on suomalainen tietojärjestelmätieteilijä, kauppatieteilijä ja pelillistämisen tutkija, joka on toiminut maailman ensimmäisenä pelillistämisen professorina Tampereen ja Turun yliopistoissa vuodesta 2016 lähtien. Hän johtaa näiden yliopistojen poikkitieteellistä pelillistämisen tutkimusryhmää. Hamari valmistui filosofian maisteriksi Jyväskylän yliopistosta tietojärjestelmätieteen alalta. Hän jatkoi opintojaan Aalto- yliopistossa, josta valmistui vuonna 2015 kauppatieteen tohtoriksi tieto- ja palvelutalouden laitokselta. Hänen englanninkielinen artikkeliväitöskirjansa (2015) oli otsikoitu Gamification - Motivations & Effects. Hamari on kirjoittanut työtovereinaan pelillistämisestä runsaasti, ja monet kansainvälisissä julkaisuissa esilletuodut tutkimukset ovat keränneet runsaasti viittauksia. Hamari on saanut useita palkintoja tunnustuksena hänen tutkimuksensa laadusta ja määrästä. Hän kuuluu maailman viitatuimpien tutkijoiden joukkoon poikkitieteellisen tutkimuksen alalla (Highly Cited Researchers, luokka Cross-Field; 2020). Tämä tunnustus pohjautuu analyytikkayritys Clarivaten ylläpitämään Web of Science -julkaisutietokantaan. Marraskuussa 2020 julkaistuun luetteloon oli valittu yhteensä noin 6 400 tutkijaa, joista 3 900 oli ryhmitelty johonkin 21:stä selvityksessä mukana oleesta tieteenalaryhmästä ja 2 500 oli poikkitieteellisten aihepiirien tutkijoita. Heistä kukin lukeutuu tieteenalaryhmässään viitatuimman prosentin joukkoon kaikista julkaisutietokannassa mukana olevista alan tutkijoista. ==Lähteet== == Aiheesta muualla == *Juho Hamari - Publications (TUTCRIS Research Portal) (tut.fi) *Google Scholar: Juho Hamari (scholar.google.com) *Gamification Group (GG) (tut.fi) *Juho Hamari (Association for Computing Machinery) (acm.org) *Center of Excellance in Game Culture Studies: Researchers () *Rohkeita avauksia metsien tutkimukseen ja innovaatioihin uudessa tutkimuslippulaivassa (20.11.2020) Luokka:Elävät henkilöt Luokka:Syntymävuosi puuttuu Luokka:Suomalaiset taloustieteilijät Luokka:Turun yliopiston professorit Luokka:Tampereen yliopiston professorit Luokka:Viitatuimmat tutkijat Clarivaten mukaan
Konrad von Jungingen

Konrad von Jungingen (k. 1407) oli Saksalaisen ritarikunnan suurmestari 1393–1407. Hän valloitti 1398 vitaaliveljiltä Gotlannin ja kävi siksi kuningatar Margareetaa vastaan sotaa 1403–1404. Hän osti 1402 Neumarkin. Hänen veljensä ja seuraajansa suurmestarina oli Ulrich von Jungingen.Jungingen. Tietosanakirja osa 10. Tietosanakirja-osakeyhtiö 1917 == Lähteet == ==Aiheesta muualla== * Konrad von Jungingen, Deutsche Biographie Luokka:Saksalaiset sotilaat Luokka:Saksalaisen ritarikunnan suurmestarit Luokka:Syntymävuosi puuttuu Luokka:Vuonna 1407 kuolleet
GNU Core Utilities

GNU Core Utilities tai lyhyesti coreutils on GNU-projektin paketti perustoimintoja käyttöjärjestelmälle. Paketti sisältää tiedostoihin, komentoriville ja tekstinkäsittelyyn tarkoitettuja toimintoja, joita odotetaan löytyvän jokaisesta käyttöjärjestelmästä. MinGW-projekti ylläpitää versiota Windows-käyttöjärjestelmälle. Paketissa olevat ohjelmat mahdollistavat järjestelmän ylläpitäjälle perustoiminnot käyttöjärjestelmässä. Vuonna 2002 pakettiin on yhdistetty kolme GNU-projektin pakettia: fileutils, textutils ja sh-utils.https://git.savannah.gnu.org/cgit/coreutils.git/tree/README-package- renamed-to-coreutils Paketissa on yli 100 komentoa. Usein käytettyjä paketissa olevia ohjelmia ovat: *chmod - muuttaa tiedostoattribuutteja ja oikeuksia *chown - muuttaa tiedoston omistajatietoja *chroot - vaihtaa juurihakemiston paikkaa *cp - kopioi tiedostoja ja hakemistoja *dd - kopioi ja muuntaa tiedostoja *df - näyttää vapaan tallennustilan määrän *du - näyttää tallenustilan käytön *ln - luo tiedostolinkkejä *ls - näyttää hakemistosisällön *mkdir - luo hakemistoja *mv - siirtää (uudelleennimeää) tiedostoja *rm - poistaa tiedostoja *rmdir - poistaa tyhjiä hakemistoja *touch - muuttaa tiedostojen aikaleimoja tai luo tyhjiä tiedostoja Vaihtoehtoisia toteutuksia ovat muun muassa alkuperäiseen Unixiin pohjautuva Heirloom Toolchest ja BSD-lisensoitu Toybox. == Katso myös == * Unix-työkaluohjelmat * BusyBox * util-linux == Lähteet == == Aiheesta muualla == * GNU Coreutils - ohjekirja Luokka:GNU-projektin ohjelmat
Kaunotar ja Kulkuri (täsmennyssivu)

Kaunotar ja Kulkuri voi tarkoittaa seuraavia: * Kaunotar ja Kulkuri, Walt Disneyn piirroselokuva vuodelta 1955 * Kaunotar ja Kulkuri II – Pepin seikkailut, Disneyn piirroselokuva vuodelta 2001, edellisen jatko-osa * Kaunotar ja Kulkuri, Charlie Beanin ohjaama elokuva vuodelta 2019 * Kaunotar ja kulkuri, Saara Suvannon albumi vuodelta 1992 * Kaunotar ja kulkuri, Meiju Suvaksen albumi vuodelta 1993
David Perdue

David Alfred Perdue Jr. (s. 10. joulukuuta 1949) on yhdysvaltalainen liikemies ja republikaanipoliitikko. Hän toimi vuosina 2015–2021 toisena Georgian senaattoreista. Perdue opiskeli 1970-luvulla Georgian teknillisessä yliopistossa ja suoritti siellä kandidaatin ja maisterin tutkinnot. Perdue toimi ennen politiikkaan lähtemistä yritysjohtajana. David Perdue hävisi vuoden 2021 vaaleissa paikkansa senaatissa demokraattien Jon Ossoffille. Perdue on naimisissa Bonnien kanssa ja heillä on kaksi lasta. == Lähteet == == Aiheesta muualla == * Perduen viralliset kotisivut Luokka:Yhdysvaltain senaatin jäsenet Luokka:Yhdysvaltalaiset republikaanipoliitikot Luokka:Vuonna 1949 syntyneet Luokka:Elävät henkilöt
Util-linux

util-linux on Linux Kernel Organizationin paketti olennaisia Linux- käyttöjärjestelmän järjestelmäohjelmia. Paketti sisältää yli 100 komentoa. Paketissa on komentoja muun muassa ytimen viestien lukemiseen, uusien tiedostojärjestelmien luomiseen ja niin edelleen. Paketti on tunnettu myös nimellä util-linux-ng mutta se on nimetty uudelleen.https://lkml.org/lkml/2010/12/1/464 Eräitä ohjelmia: * fdisk * fsck * login * mkfs * mkswap * mount * umount * su == Lähteet == == Aiheesta muualla == * util-linux Luokka:Linux-ohjelmat
Francisco Sagasti

Francisco Sagasti (s. 10. lokakuuta 1944 Lima, Peru) on perulainen insinööri, joka toimi Perun presidenttinä 17. marraskuuta 2020 – 28. heinäkuuta 2021. Sagasti kuuluu Partido Morado -puolueeseen, joka on linjaltaan liberaali ja kuuluu keskustaan. Sagasti valittiin presidentiksi Manuel Merinon erottua, kun hän oli toiminut tehtävässä alle viikon. Sagastin on määrä toimia väliaikaisena presidenttinä vuoden 2021 heinäkuuhun saakka. == Lähteet == == Aiheesta muualla == * Sagastin kotisivut Luokka:Perun presidentit Luokka:Vuonna 1944 syntyneet Luokka:Elävät henkilöt
Elizabeth Schuyler Hamilton

Elizabeth Schuyler Hamilton (9. elokuuta 1757 Albany, New York, Yhdysvallat – 9. marraskuuta 1854) oli yhdysvaltalainen hyväntekijä ja Alexander Hamiltonin puoliso. Hänen isänsä oli kenraali Philip Schuyler ja äitinsä Catherine Van Rensselaer Schuyler.Jenny L. Presnell, Hamilton, Elizabeth Schuyler, American National Biography, viitattu 21.11.2020 Schuyler oli perustamassa New Yorkiin kahta vähävaraisille tarkoitettua laitosta, joista toinen oli koulu Hamilton Free School, toinen orpokoti Orphan Asylum Society.How Alexander Hamilton's Widow, Eliza, Carried on His Legacy, History.com, viitattu 21.11.2020 Elizabeth Schuyler Hamilton meni 23-vuotiaana naimisiin Alexander Hamiltonin kanssa. He saivat seuraavat kahdeksan lasta. * Philip Hamilton (22. tammikuuta 1782 Albany, New York, Yhdysvallat – 24. marraskuuta 1801 Manhattan, New York, Yhdysvallat) * Angelica Hamilton (25. syyskuuta 1784 – 6. helmikuuta 1857 New York, New York, Yhdysvallat) * Alexander Hamilton Jr. (16. toukokuuta 1786 New York, New York, Yhdysvallat – 2. elokuuta 1875 New York, New York, Yhdysvallat), meni naimisiin Eliza Putnam Knoxin kanssa vuonna 1817. * James Alexander Hamilton (14. huhtikuuta 1788 New York, New York, Yhdysvallat – 24. syyskuuta 1878 Irvington, New York, Yhdysvallat), meni naimisiin Mary Morrisin kanssa vuonna 1810. * John Church Hamilton (22. elokuuta 1792 Philadelphia, Pennsylvania, Yhdysvallat – 25. heinäkuuta 1882 Long Branch, New Jersey, Yhdysvallat), meni naimisiin Maria Eliza van den Heuvelin kanssa vuonna 1814. * William Stephen Hamilton (4. elokuuta 1797 New York, Yhdysvallat – 9. lokakuuta 1850 Sacramento, Kalifornia, Yhdysvallat) * Eliza Hamilton Holly (20. marraskuuta 1799 Manhattan, New York, Yhdysvallat – 17. lokakuuta 1859 Washington, Yhdysvallat), meni naimisiin Sidney Augustus Hollyn kanssa vuonna 1825. * Philip Hamilton (1. kesäkuuta 1802 New York, New York, Yhdysvallat – 9. heinäkuuta 1884 Poughkeepsie, New York, Yhdysvallat), meni naimisiin Rebecca McLanen kanssa. Elizalla oli myös ainakin yksi keskenmeno. ==Katso myös== * Hamilton-musikaali == Lähteet == ==Aiheesta muualla== * Hamilton on nousemassa vuoden striimatuimmaksi elokuvaksi, Yle.fi, uutiset 21.11.2020 Luokka:Yhdysvaltalaiset henkilöt Luokka:Vuonna 1757 syntyneet Luokka:Vuonna 1854 kuolleet
Manuel Ávila Camacho

Manuel Ávila Camacho (24. huhtikuuta 1897 – 13. lokakuuta 1955) oli meksikolainen sotilas ja poliitikko, joka toimi maansa presidenttinä 1940–1946. Hänen kaudellaan Meksikon suhteet Yhdysvaltoihin olivat ennennäkemättömän läheiset. Meksiko tuki liittoutuneiden sotaponnisteluja taloudellisesti, julisti sodan akselivalloille 1942 ja lähetti lentäjiään Tyynenmeren rintamalle. Ávila Camacho oli selvästi oikeistolaisempi kuin edeltäjänsä Lázaro Cárdenas. Hän reagoi Cárdenasin kirkonvastaisuuteen (ks. Cristero-kapina) kertomalla omasta katolisesta uskostaan. Hän laajensi koulujärjestelmää, lisäsi sairaaloita ja sosiaalitukea ja tuki rajattua maareformia. Hän jatkoi poliittisena vaikuttajana myös presidenttikautensa päätyttyä. == Lähteet == == Aiheesta muualla == Luokka:Meksikon presidentit Luokka:Meksikolaiset kenraalit Luokka:Vuonna 1897 syntyneet Luokka:Vuonna 1955 kuolleet
Liisa Rautanen

Liisa Kerttu Annele Rautanen (s. 13. helmikuuta 1957 Pusula) on vammaisjärjestövaikuttaja, joka on toiminut useassa vammaisjärjestön johtotehtävässä työkseen että luottamustoimijana. Tästä toiminnasta tasavallan presidentti myönsi hänelle järjestöneuvoksen arvonimen 19.12.2014 ja Suomen Valkoisen Ruusun ansioristin . == Henkilöhistoria == Rautanen syntyi Leo ja Kerttu Rautasen vanhimmaksi lapseksi. Vuoden ikäisenä näkyivät ensimmäiset merkit SMA-lihassairaudesta. Kaksi vuotta kyläkoulua käytyään hän siirtyi Ouluun sisäoppilaitokseen. Hän jatkoi opiskelua Järvenpään kauppaoppilaitoksessa, josta hän valmistui merkonomiksi. Sen jälkeen hän teki satunnaistöitä kuten lehtien myyntiä, artikkeleiden tekoa paikallislehtiin ja kirjanpitoja. == Järjestöura == Rautanen oli mukana perustamassa Uudenmaan lihastautiyhdistystä 1982, jonka puheenjohtajana hän on toiminut vuodesta 1986 lähtien. Lihastautiliiton puheenjohtajana hän on toiminut 1995–2000 ja 2005–2010. Hän on toiminut ensin Hengitystuki ry:n puheenjohtajana 1995–1997 ja vuodesta 1998 lähtien toiminnanjohtajana. Vammaisfoorumin hallituksessa hän on ollut jäsenenä 2001–2005, 2008–2010, 2020. == Lähteet == Luokka:Suomalaiset järjestöjohtajat Luokka:Suomalaiset lihastautia sairastavat henkilöt Luokka:Vuonna 1957 syntyneet Luokka:Elävät henkilöt
Koiramäki (animaatiosarja)

Koiramäki on Yleisradion tuottama suomalainen animaatiosarja, joka perustuu Mauri Kunnaksen Koiramäki-kirjasarjaan. Sarjaa tehtiin kaikkiaan 13 jakson verranKoiramäki | Elävä arkisto | yle.fi, yle.fi, julkaistu 10.06.2011, viitattu 21.11.2020. ja sitä esitettiin Yle TV2:lla. Sarja jaksot julkaistiin vuonna 2017 myös DVD-boksille.Koiramäki (5 disc) | CDON. cdon.fi, viitattu 21.11.2020. Sarjan tuotannossa oli yhteistyössä myös ruotsalainen SVT ja islantilainen RÚV.Sarjan lopputekstitSarjan tuotantoryhmä Internet Movie Databasessa, imdb.com, viitattu 21.11.2020. == Sarjan juoni == Sarjan juoni tukeutuu aika lailla alkuperäiseen kirjasarjaan ja kertoo 1800-luvun maalaiselämästä ja sen arjenaskareista, kuten sadonkorjuusta, leipomisesta ja iltapuhteista. Sarjan aikana koiralapset Elsa ja Kille käyvät myös kaupungissa. == Rooleissa == == Toteutus == Käsikirjoitus: Silja Sillanpää Animaatio: Mikko Kunnas Musiikki: Riku Niemi Tuottaja: Teija Ryösä Tuotantoyhtiöt: Yleisradio, SVT, RÚV == Lähteet == Luokka:Suomalaiset animaatiosarjat Luokka:2000-vuosikymmenen piirrossarjat Luokka:Kirjoihin perustuvat televisiosarjat Luokka:Yle TV2:n televisio-ohjelmat Luokka:Mauri Kunnas
Leen piirikunta (Alabama)

Leen piirikunta on piirikunta itäisessä Alabamassa, Yhdysvalloissa. Vuonna 2019 piirikunnan väkiluku oli 164 542 asukasta, joista suurin osa (50,9 %) oli naisia. Piirikunnan pinta-ala on 607,54 neliökilometriä. Piirikunnan pääkaupunki on Opelika ja suurin kaupunki Auburn. == Väestö == Leen piirikunnassa asui vuoden 2010 väestönlaskennassa 140 247 asukasta ja vuonna 2019 arviolta 164 542 asukasta. Väkiluvusta alle 5-vuotiaita oli 5,8 % ja alle 18-vuotiaita 21,1 %. Yli 65-vuotiaita oli 12,4 % väestöstä. Ulkomailla syntyneitä väestöstä on 5,5 %. Väestötiheys oli 230,8 asukasta neliökilometrillä. == Lähteet == == Aiheesta muualla == Luokka:Alabaman piirikunnat
Barronin piirikunta

Barronin piirikunta on piirikunta Yhdysvaltojen Wisconsinin osavaltiossa. Vuoden 2010 väestönlaskennassa osavaltiossa oli 45 870 asukasta, mutta vuoden 2019 arvion mukaan se olisi laskenut 1,4 prosentilla 45 244 asukkaaseen. Kaupungin asukkaista 50,0 % on naisia. == Väestö == Barronin piirikunnan väkiluku on 45 252 asukasta, joista 22 141 ihmistä on töissä. Väkiluku laskee. Väestön mediaani-ikä on 44,1 vuotta. Yhdysvaltain presidentinvaaleissa 2016 yli 60 % piirikunnan asukkaista äänesti Donald Trumpia. == Lähteet == Luokka:Wisconsinin piirikunnat
Punainen ovi

Punainen ovi on artistinimellä M julkaiseva laulaja-lauluntekijä Minja Kosken kolmas albumi. Solina Records julkaisi sen 2. lokakuuta 2020. Koski on säveltänyt ja sanoittanut kaikki kappaleet. Artistin lisäksi tuottajana albumilla toimi Miikka Ahlman. Albumin kappaleita on sovittanut Kosken ja Ahlmanin lisäksi Simo Saukkola, Jussi-Pekka Parviainen Aleksi Kaufmann ja Niklas Hagmark. Desibeli.net arvioi sen viidellä tähdellä. == Kappaleet == # # # # # # # # # == Arvostelut == * Desibeli.net: M: Punainen ovi Viitattu 25.3.2022. * Kulttuuritoimitus: M hakee itseään kolmannella albumillaan – Punainen ovi jatkaa tuttua linjaa, muttei yllä edeltäjiensä tasolle Viitattu 25.3.2022. * Soundi: Levyarvio: Oma soundi, rajatut tehokeinot – Uusi M-albumi häviää edeltäjälleen Viitattu 25.3.2022. == Lähteet == Luokka:Suomalaiset albumit Luokka:Vuoden 2020 albumit
Duets (Stingin albumi)

Duets on Stingin kokoelma-albumi, joka julkaistiin 19. maaliskuuta 2021. == Kappaleet == # # # # # # # # # # # # # # # # # == Lähteet == Luokka:Stingin albumit Luokka:Vuoden 2021 albumit